 Kabla ya uchaguzi huo, kutafanyika mashindano ya taifa ya wazi kuanzia Februari 26 na 27 mkoani humo, yakitarajiwa kushirikisha wachezaji wengi kutoka katika mikoa wanachama.Akizungumza na gazeti hili jana Mwenyekiti wa TADA Gesase Waigama alisema mwisho wa kuchukua fomu za kugombea nafasi mbalimbali ni Februari 26, mwaka huu.“Tunahimiza watu wajitokeze kuchukua fomu Baraza la Michezo la Taifa (BMT), na kwa wale wa mikoani waje kwenye Ofisi za maofisa michezo,”alisema Mwenyekiti huyo ambaye alikiri kutogombea ili kupisha wapya watakaoleta changamoto mpya.Waigama alisema uchaguzi huo umekuwa ukifanyika kila baada ya miaka mitatu, na kwamba fomu zinauzwa Sh 50,000 kwa nafasi ya Mwenyekiti, Makamu, Katibu na Msaidizi, Mhasibu na Msaidizi wakati Wajumbe ni Sh 30,000 wakihitajika wanawake na wanaume.